da de da de da de fi en en en sv da nl de bar da da da de da da da de ca en da da en da da da da da da da da de da da nb da en en da nb da da da da da da da da da da da da da da da da da en da da da da da da en en sv de da da da da da da da da de da da en en nb da da de
Pædagogisk konsulent til naturfagene (INTERNT OPSLAG) | Dansk Skoleforening for Sydslesvig e.V.
Timereduktion på 7,86 ugentlige løntimer
Stillingen ønskes besat per 01. november 2022 eller hurtigst derefter. Ansøgninger skal være Skoleforeningen i hænde senest den 31. august 2022, kl. 08.00
Ansøgninger med relevante bilag og angivelse af stilling og jobnummer, mærket "pædagogisk konsulent til naturfagene" sendes per mail til job@skoleforeningen.org.
31. august 2022, kl. 8:00
Pædagogisk konsulent til naturfagene
Center for Undervisningsmidler (CFU)
Brænder du for naturfagene? Vil du være med til at sætte fokus på undervisningen i naturfag i Sydslesvig? Kan du lide at hjælpe dine kollegaer og være med til at finde på inspirerende undervisningsforløb?
Måske interesserer du dig også for udviklingen af god undervisningspraksis?
Så er det her stillingen du skal søge.
Du bliver en del af konsulentteamet ved CFU og en del af det faglige netværk i CFU Danmark. Stillingen er pt. ubesat og derfor er der rig lejlighed til at præge stillingen fremover. Vi har mange ideer, men glæder os især til at høre dine.
Center for Undervisningsmidler servicerer en bred brugergruppe inden for Skoleforeningens udviklings- og læringsverden. Arbejdet tager udgangspunkt i de nyeste læringsmidler og tendenser og består i høj grad af at inspirere og vejlede kollegaer f.eks. i form af workshop, aktiviteter på skolerne eller kursusvirksomhed.
Minimum en gang årligt deltager du i faglige netværk, konferencer eller lignende i Danmark, hvor du får et netværk af kollegaer der også vejleder på området.
Dine arbejdsområder omfatter bl.a.:
Faglig og pædagogisk vejledning og rådgivning i forhold til skoler og lærere
Vurdering af analoge og digitale læremidler, med henblik på indkøb eller inspiration af kollegaer
Deltagelse i det danske CFU-netværk for naturfagskonsulenter og andre relevante fora
Faglig, pædagogisk udvikling og evaluering
Medvirken til udvikling, implementering og facilitering af Skoleforeningens overordnede indsatsområder på skoleområdet
Planlægning og gennemførelse af kursusvirksomhed
Vi kan tilbyde dig
et spændende pædagogisk miljø i et ressourcecenter i udvikling
inspirerende projekter, som du får lov til at sætte dit præg på
udviklingsmuligheder og gode, inspirerende og hjælpsomme kollegaer
Vi forventer, at du
har en læreruddannelse og linjefag i et eller flere af de naturvidenskabelige fag
er optaget af nye læringsformer og naturfagenes udvikling
er samarbejdsorienteret og evner at skabe tillidsfulde samarbejdsrelationer såvel internt som i eksterne netværk og samarbejder
Ansøgning med relevante bilag sendes pr. mail til job@skoleforeningen.org mærket ”Pædagogisk konsulent til naturfag”. Ansøgningsfristen er d. 31. august kl. 8.00. Samtaler finder sted i uge 36
Yderligere informationer om Dansk Skoleforening for Sydslesvig kan findes på:    www.skoleforeningen.org
Årsberetning, regnskab og resultataftale
Dansk Skoleforening for Sydslesvig e.V.Stuhrsallee 2224937 Flensburg